Carlos Augusto

Carlos Augusto Zopolato Neves (lindur më 7 janar 1999), i njohur si Carlos Augusto, është një futbollist profesionist brazilian i cili luan si mbrojtës i majtë për klubin italian Internazionale, në huazim nga Monza, dhe kombëtaren braziliane.

Karriera me klube
Corinthians
Augusto e nisi karrierën e tij si futbollist në moshën 12 vjeç me klubin brazilian Corinthians. Ai ishte pjesë e ekipit të Copa São Paulo de Futebol Júnior 2017 që u shpall fitues i turnamentit.

Pasi shpenzoi disa vite në akademinë e klubit, Augusto debutoi si profesionist më 8 korrik 2018 në një ndeshje miqësore kundër Grêmios. Ai luajti si titullar në ndeshjen e tij të parë zyrtare kundër Athletico Paranaense një muaj më vonë. Augusto luajti 32 ndeshje dhe shënoi një gol gjatë qëndrimit të tij te Corinthians, duke fituar Campeonato Paulista në vitet 2018 dhe 2019.

Monza
Më 28 gusht 2020, Augusto u transferua te Monza në Serie B. Ai shënoi golin e parë për klubin italian më 12 dhjetor në fitoren 2–0 në transfertë kundër Venezias. Dhjetë ditë më pas, ai shënoi sërisht, këtë herë në fitoren 2–0 kundër Ascolit në shtëpi. Augusto e mbylli sezonin me tre gola dhe dy asiste, duke u emëruar në "Ekipin e Sezonit të Serie B".

Augusto e nisi sezonin e ri duke shënuar në ndeshjen e parë të ekipit, një humbje 2–1 kundër Cittadellës në raundin e parë të kupës më 14 gusht. Përgjatë këtij sezoni, Augusto ishte një nga lojtarët më të rëndësishëm në ekip, duke ndihmuar Monzën të ngjitej në Serie A për herë të parë në histori.

Augusto bëri debutimin e tij në elitën e futbollit italian më 13 gusht në humbjen 2–1 kundër Torinos në transfertë në ndeshjen hapëse të sezonit 2022–23. Goli i tij i parë në Serie A erdhi më 9 tetor në fitoren 2–0 në shtëpi kundër Spezias. Augusto regjistroi sezonin e tij më të mirë në karrierë, duke shënuar gjashtë gola dhe asistuar pesë.

Internazionale
Mē 15 gusht 2023, Augusto u transferua te Interi në formë huazimi për një sezon me detyrime blerje në bazë të disa kritereve.

Karriera ndërkombëtare
Mē 13 dhjetor 2018, Augusto u bë pjesë e ekipit nën-20 që do të luante në Kampionatin Amerikano Jugor nën-18 në Kili.

Më 6 gusht 2023, Augusto morri thirrjen e parë në ekipin e parë për dy ndeshjet kualifikuese të FIFA Kupës së Botës 2026 kundër Venezuelës dhe Uruguajit. Ai debutoi në ndeshjen e dytë, duke luajtur titullar në humbjen 2–0 kundër Uruguajit më 17 tetor.

Profili i lojtarit
Pozicioni kryesor i Augustos është mbrojtës i majtë, por ai mund të luaj edhe si qëndër-mbrojtës në mbrojtje me tre ose katër lojtar. Karakteristikat e tij kryesore janë kërcimi dhe aftësia mbrojtëse. Përveç aftësive në mbrojtje, Augusto është një lojtar i cili ndihmon ekipin në manovrat sulmuese, kryesisht me krosimet e tij. Ai është përshkruar si "futbollisti ideal" për futbollin italian.

Jeta personale
Augusto ka një pasaportë italiane në sajë të stërgjyshit të tij. Gjatë kohës së tij te Monza, tifozët e klubi i vunë pseudonimin "l'Imperatore" (Perandori), duke i'u referuar perandorit romak Augustus.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaLiga e shtetitKupaKontinentiTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaCorinthians2018Série A70000010—802019Série A151202020—2112020Série A00800000—30Gjithsej221100203000371Monza2020–21Serie B303—10—203332021–22Serie B322—11—403732022–23Serie A356—20——376Gjithsej97110041006010712Internazionale (huazim)2023–24Serie A80—002000100Gjithsej karriera1271210061506015413

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaBrazili202310Gjithsej10

Trofe
Klube
Corinthians
 Campeonato Paulista: 2018, 2019
 Copa do Brasil finalist: 2018

Personal
Ekipi i Vitit i Serie B: 2020–21

 Referime 

Lidhje të jashtme

Profile te Monza

Kategoria:Lindje 1999
Kategoria:Njerëz që jetojnë
Kategoria:Futbollistë brazilianë
Kategoria:Futbollistë në kombëtaren braziliane
Kategoria:Futbollistë në Sport Club Corinthians Paulista
Kategoria:Futbollistë në A.C. Monza
Kategoria:Futbollistë në F.C. Internazionale Milano
Kategoria:Futbollistë në Campeonato Brasileiro Série A
Kategoria:Futbollistë në Serie B
Kategoria:Futbollistë në Serie A